ઉત્તર પ્રદેશના ફર્રુખાબાદ જિલ્લાની લોહિયા હોસ્પિટલમાં ગોરખપુર જેવો જ બનાવ બન્યો છે. લોહિયા હોસ્પિટલમાં ઑક્સિજનની અછતને કારણે 49 બાળકોનું મૃત્યુ થયું છે. નોંધનીય છે કે, ગોરખપુરની બાબા રાઘવ દાસ મેડિકલ કૉલેજમાં પણ ઑક્સિજનની અછતને કારણે જ ઓગસ્ટ માસમાં અનેક બાળકોનું મૃત્યુ થયું હતું. હવે ફર્રુખાબાદનો બનાવ સામે આવતા જિલ્લા અધિકારી રવીન્દ્ર કુમારે આ મામલાની તપાસના આદેશ આપ્યા હતા. તપાસમાં સામે આવ્યું છે કે, બાળકોના મૃત્યુનું કારણે ઑક્સિજનની અછત છે. આ ઘટનાની તપાસ પેનલમાં એસડીએમ, સિટી મેજિસ્ટ્રેટ અને મામલતદાર હતા.